ky ky ky el cs ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky tt ky ky ky ky ky ky ky ky so ky ky ky kk ky ky ky ky ky ky ky ky ky ky ky ky ru ru eu en
"Жаўы кылым", 26.06.08 - 2-бет: Маалымат...•
Уганда Республикасынын Кампала шаарында Тышкы иштер министрлигинин 35 чакырыктагы Ислам Уюштуруучуларынын Кеңешмеси болуп өттү. Кеңешмеде экономикалык кризис жана о.э. жакырчылыктан кантип чыгуунун жолдору, илим билим багытындагы бүгүнкү күндүн башкы темасы болгон бир катар маселелер каралды.
Мындай камылганы "Бийиктик" басмасы көрө баштады. Кыргыз тилиндеги чыгармалардын 8 томдугу жазуучунун 80 жылдыгы белгиленгенге чейин толук басылып бүтөт. Маданият министри Султан Раев ШКУ маданият министрлеринин Бишкек жолугушуусунда Айтматовдун октябрга белгиленген 80 жылдык мааракесинин мөөнөтү өзгөрбөй турганын билдирди.
"Электр тармагын сактайбыз" деген жарандык коалиция
Буга Коомдук парламент демилгечи болуп, ага "Акыйкат үчүн!" кыймылына кирбеген бир катар саясий партиялар, укук коргоочу уюмдар кошулууда. Ал өкмөттүн энергетика тармагын менчиктештирүү, тарифти жогорулатуу, электр жарыгын өчүрүү саясатын колдобойт жана бул саясатты оңдоого бийликке ар кандай жолдор аркылуу таасир этүү аракетин көрөт.
Кыргыз киносу чет өлкөдө
2008-жылдын 24-июнунда ФРГ Республикасынын Кыргызстандагы элчилигинин имаратында "Тенгри" аттуу кинотасма көрсөтүлдү. "Тегри" кинотасмасы Кыргызстан, Германия, Франция киноматографистери менен биргеликте 2007-жылы Кыргызстанда тартылган. Бул фильмдин негизги өзөгү болуп, кыргыз кызынын көп жылдар бою Казакстан, Европа мамлекеттеринде эмгектенип кийин бир жаш адам менен өз мекенине кайтып келгендеги романтикалуу тарыхы баяндалат. Дагы баса белгилеп кетүүчү нерсе, ушул жылдын 19-июнунан 2-июлуна чейин белгилүү кыргыз режиссеру Болот Шамшиевдин жазуучу Ч.Айтматовдун повестинин негизинде тартылган "Ак кеме" аттуу кинотасмасы Берлин кинотеатрында көрсөтүлмөкчү.
Баш редактордун үйү тинтүүгө алынды
Милиция "Дефакто" гезитинин каттоо күбөлүгүнүн түп нускасын алуу аракетин жасап, баш редактор Чолпон Орозбекованын үйүн экинчи ирет тинтүүгө алышты жана гезиттин банк эсеби текшерилди.
Президент укук коргоочуларды колдойбу?
"Куралсыз, тынч чогулуу, митинг, демонстрацияларды эркин өткөрүү" жөнүндөгү мыйзам алымча-кошумчага муктаж деп Акыйкатчы институтунун алдындагы жаштарды, студенттерди коргоо кеңеши Президент Бакиевге жолдогон кайрылуусунда ушинтип билдирди. Кеңеш мыйзам адам укуктарын чектейт деп, президентти аталган мыйзамга кол койбоого чакырды. Мыйзамды парламент өткөн аптада кабыл алган. Ага нааразылык акцияларын өткөрүүгө уруксат алуу тартиби киргизилген.
Шаар бийлиги тургундардын укуктарын бузууда
Көп кабаттуу үйлөргө таандык жерлерди Бишкек шаар бийлиги кайра бөлүштүрүп, тургундардын укуктарын тепсеп жатат. Ушундай чакырык таштаган аялдар клубу шаар бийлигинин мыйзамсыз аракеттерин коомчулукка маалымдоо максатын көздөп, Турак-жай Кодексине өзгөртүү киргизүү демилгесин да көтөрүп жатат. Бишкек пресс-клубунда өтө турган талкууга Жогорку Кеңештин депутаттары, мамлекеттик курулуш, башкы архитектура, мамлекеттик мүлктү каттоо мекемелери, жарандык коомдор чакырылды.
Убактылуу камалган жана жоопко тартылган жарандардын шарты парламенттик угууда негизги маселе катары коомдук көзөмөлдү күчөтүү багытында мыйзамдарга өзгөртүү киргизүү каралат. Болжолдуу маалыматтар боюнча Кыргызстанда сот жообуна тартылгандардын саны 10 миңден ашат.
Сот акыйкаттыгы барбы? Же...
Бишкек шаардык соту "Ак жол" партиясына байланышкан апелляциялык арызды 26-июнда карайт. Арызда апрель айында энерготармакты менчиктештирүү маселелерин талкуулаган "Ак жол" фракциясынын жабык жыйынын жана ошол кездеги төрага Адахан Мадумаров менен фракция башчысы Элмира Ибраимованын аракеттерин мыйзамсыз деп табуу суралган. Укук коргоочулар жагдай өзгөрүп кеткенине карабастан сотко барарын билдиришти.
Төрт америкалык, алты ирактык адам өлдү
Багдаддын Садр сити районундагы жардыруу АКШнын 4, Ирактын 6 атуулун мерт кылды. Америка аскер күчтөрү жардырууну шийи козголоңчуларынан көрдү. Садр-сити - имам Муктада ас-Садр башында турган шийилердин куралдуу тобунун коргонуучу жайы саналат.
АКШ президенти Жорж Буш менен Ирак президенти Жалал Талабани жолугушууда коопсуздук маселелери боюнча келишимди талкуулайт. Келишим БУУнун Ирактагы мандаты 2008-жылдын этегинде аяктагандан кийинки АКШ аскерлеринин макамын аныктайт.
Азык-түлүк продуктуларына дүйнөлүк талап күчөп, алардын баасы көтөрүлүп баштаганда мамлекет ичиндеги азык-түлүк коопсуздугунун камсыздалышы ички айыл чарба продуктуларынын өндүрүү көлөмүнөн көз каранды экени жаш балага деле түшүнүктүү болуп калбадыбы. Калктын көңүлү минтип келе жаткан түшүмдүн акыбалына бурулуп турган кезде Ысыккөлдө да быйылкы жаздык эгиндин жана картошканын өсүшү жакшы эмес. Мунун себебин сугат суулары сугат жумуштарына толук пайдаланылбай, өзгөчө Каракол шаарында, Аксуу, Түп райондорунда туш келди агып, чарбасыздыкка жол берилген.
Жер бөлүндү элге деп
Кыргыз Республикасынын жерге тиешелүү мамилелерди жөнгө салуучу мыйзамдарына ылайык республиканын ар бир жараны мамлекеттен өмүрүндө бир жолу акысыз жер алууга укугу бар деп көрсөтүлгөн эмеспи. Жарандардын мындай укугун камсыздоо максатында 20-июнь күнү Ысыккөл облусунун борбору Каракол шаарында турак-жай куруу үчүн жер аянттары бөлүндү.
Бирок, кандайдыр бир себептер менен тизмеге илинбей калгандар күйүнүшүп шаардык мэриянын имаратынан кетишпей түн ортосуна чейин мерияда ызы-чуу басылган жок.
Элдин мындай толкундоосуна мындан кийин Каракол шаарынан жер бөлүнүп берилбейт экен деген имиш кептин тарашы да чоң себептердин бири болуп берди окшойт. Мэриянын кызматкерлери мындан кийин жер бөлүнбөйт деген чынбы деген суроону тастыкташкан жок, четке да кагышпады.
Аксуу районундагы Жанарык айылында жашаган Гулмайрам жана Тынчтык деген жаш үй-бүлө үч эгиздүү болушту. Алардын экөө эркек, бири кыз. Каражал айыл өкмөтүнүн социалдык маселелер боюнча башкы адиси Гулнара Токонова жаш үй-бүлөгө жардам иретинде 3000 сом өлчөмүндөгү акча каражатын тапшырды.
Жаратылышка кыргын салуучулардын иш-аракетине тоскоол кылуу максатында Ысыккөл облусунун прокурору К.Молдоев атайын түзүлгөн координациялык кеңештин жооптуу адистеринин отчетун укту. Анын жыйынтыгы мындай экен: 2007-жылы жаратылышты коргоо боюнча 365 мыйзам бузуу аныкталып, 180350 сом өлчөмүндөгү 277 санкциялык айып салынган. Ал эми 230 доо арызы боюнча жаратылыш ресурстарына келтирилген чыгым 1млн. 394 миң сомду түзүп, анын 1млн. 12 миң сому өндүрүлгөн.
Жалалабат шаарынын Барпы театрынын алдында облустун район-шааарларынан келген элдик кол өнөрчүлөрдүн көргөзмөсү болуп өттү.
Көргөзмөгө Жалалабат облусунун губернатору Кошбай Масиров жана Жогорку Кеңештин депутаттары, ("Ак жол" фракциясынан) партиянын мүчөлөрү элдик кол өнөрчүлөрдүн колдорунан жаралган буюмдар менен таанышып чыгышты.
Ал эми "Ак жол" партиясынын активине келген Жогорку Кеңештин депутаты Кубанычбек Жолдошев "Биз бүгүнкү ЖаМУ" да өткөн секциялык ишке "Ак жол" фракциясынан 5 депутат келип катыштык. Анда негизинен азыркы өлкөдөгү жүрүп жаткан реформалар токтолуп, партиянын мындан аркы ишин жандандыруу жана келечектеги пландар талкууланды",-деди К.Жолдошев.
Жалалабат шаарында "Ак жол" элдик партиясынын активи
Жалалабат шаарындагы Барпы театрында "Ак жол" элдик партиясынын активи болуп, анын ишине облус губернатору К.Масиров, Жогорку Кеңештин депутаттары жана облустун район-шаарларынан келген партиянын координаторлору катышышты.
Активтин ишине "Ак жол" партиясынын Жалалабат аймактык бөлүмүнүн координатору Абдумалик Бектемиров кыскача доклад жасап, партиянын аткарган иштерине жана алдыдагы иш-багыттарына токтолду.
Абдумалик Бектемировдун сөзүнө караганда, партияга өтүү үчүн 42 миңден ашык адамдан арыз түшкөн болсо, алардын жарымына күбөлүктөр берилген. Андан сырткары, "Ак жол" элдик партиясынын аймактык бөлүмү менен ЖКнын депутаттары Р.Тагаев, К.Жолдошев, З.Бекенова, Б.Төрөбаевдер эки жолудан келишип, райондук координаторлор менен биргеликте "Сали-Ата" жоопкерчилиги чектелген коомдун финансылык колдоосу менен Ош облусунун Карасуу районунда жер титирөөдөн жабыр тарткандарга 20 миң сомдук жардам көрсөтүлгөндүгүн айтты. А.Бектемиров өз сөзүндө партиянын алдыдагы максаттарынын үч багытын баса белгиледи. "Биринчиден, азык-түлүк коопсуздугун алдын алуу боюнча бийликтер менен өнөктөш болуп эл арасында кеңири иштерди жүргүзүү. Экинчиден, жерди рационалдуу жана натыйжалуу пайдалануу. Үчүнчүдөн, жакын арадагы облустун аймагындагы дан эгиндерин коромжусуз жыйнап алуу, бир тоголок дандын чек арадан сыртка чыгып кетпесине жетишүү максатында бийликтерге көмөк көрсөтүү",-деди.